cyanic-selkie/wikianc huggingface dataset:
முதலாம் பராக்கிரம பாண்டியன்
தமிழக மன்னரான முதலாம் பராக்கிரம பாண்டியன், பாண்டிய தலைநகரான மதுரையில் இருந்து ஆட்சி நடத்தினார்.இவர் பாண்டிய உள்நாட்டுப்போரில் (1169-1177), 1169-ல் சோழ வம்சத்தின் அடிமையாக இருந்த, இவர்தம் சமகால போட்டியாளரும், சிம்மாசன உரிமை கோருபவரான குலசேகர பாண்டியனால் முற்றுகையிடப்பட்டார். இந்த முதலாம் பராக்கிரம பாண்டியன் இலங்கை பொலன்னருவாவின் மன்னான பராக்கிரமபாகுவிடம் உதவி கோரினார். ஆனால் பின்னர் முதலாம் பராக்கிரம பாண்டியன் தூக்கிலிடப்பட்டார். பின் குலசேகர பாண்டியன் சிம்மாசனத்தில் ஏறினார். ஆயின் இவர் இறுதியிலே 1171-ல் சோழநாட்டில் தஞ்சம் பெறவேண்டிய கட்டாயம் ஏற்பட்டது. முதலாம் பராக்கிரம பாண்டியனின் மகன் மூன்றாம் வீரபாண்டியன் சோழர் படையினால் தோற்கடிக்கப்படும் முன்பு பாண்டிய சிம்மாசனத்தில் ஏறினான்.
1212-ஆம் ஆண்டில் வம்சத்தில் அடுத்தபடியாக இருந்த இரண்டாம் பராக்கிரம பாண்டியன், இலங்கைமீது படையெடுத்து, மூன்று ஆண்டுகளுக்குப் "பொலன்னருவாவின் பராக்கிரம பாண்டியன்" என்ற பட்டத்துடன் மன்னனாக ஆனார்.
பகுப்பு:பாண்டிய அரசர்கள்
ரூத் மனோரமா
ரூத் மனோரமா (Ruth Manorama பிறப்பு 30 மே 1952) இந்தியாவின் பெங்களூருவைச் சேர்ந்த ஒரு தலித் சமூக ஆர்வலர் ஆவார், இவர் தலித் பெண்களின் உரிமைகள், வீட்டுப் பணியாளர்கள் மற்றும் அமைப்புசாரா தொழிலாளர் துறையில் உள்ளவர்கள் மற்றும் நகர்ப்புற குடிசைவாசிகளின் உரிமைகளுக்காக போராடுகிறார். 2006 இல், இவருக்கு ரைட் லவ்லிவுட் விருது வழங்கப்பட்டது.
ஆரம்பகால வாழ்க்கை மற்றும் கல்வி
ரூத் மனோரமா 30 மே 1952 இல் ஐந்து பெண்கள் மற்றும் மூன்று ஆண் குழந்தைகளில், தாய் டோரதி, தந்தை பால் தன்ராஜ் ஆகியோருக்கு மூத்த மகளாகப் பிறந்தார். இவரது பெற்றோர் டோரதி தன்ராஜ், ஒரு ஆசிரியர்; மற்றும் பால் தனராஜ், தபால் ஊழியர். மோசமான சாதி ஒடுக்குமுறையிலிருந்து தப்பிக்க, இவருடைய பெற்றோர் கிறிஸ்தவ மதத்திற்கு மாறினர். மனோரமா தனது பெற்றோர்கள் தொடர்ந்து சமூகப் பணிகளில் ஈடுபடுவதைப் பார்த்து வளர்ந்தார். இவரது தாயார் டோரதி தனது பழமைவாத குடும்பத்திற்கு எதிராக கல்வி பெறும் உரிமைக்காக போராடி இறுதியில் ஆசிரியராகி பெண்களின் கல்வி உரிமைக்காக பிரச்சாரம் செய்தார். பண்டிதா ரமாபாயின் தாக்கத்தால், டோரதி தனது மகளுக்கு மனோராமா என்று பெயரிடப்பட்ட பண்டிதா ரமாபாயின் இரண்டாவது மகளின் பெயரை சூட்டினார். இவருடைய தந்தை பால் தன்ராஜ் அண்டை கிராமங்களில் பொருளாதார ரீதியாக பின்தங்கிய மக்களை பல தலைமுறைகளாக வாழ்ந்து வரும் மக்களின் நிலத்திற்கான உரிமைகளுக்காக போராட அணிதிரட்டினார். மனோரமாவின் பெற்றோர் இவரையும் இவருடைய சகோதரிகளையும் கல்வி மற்றும் சுயசார்புடன் இருக்க ஊக்குவித்தனர்.
இவர் சென்னையில் உள்ள பெண்கள் கிறிஸ்துவர் கல்லூரியில் அறிவியல் பட்டம் பெற்றார், பின்னர் சென்னை பல்கலைக்கழகத்தில் 1975 ஆம் ஆண்டில்   சமூகப் பணியில் முதுகலைப் பட்டம் பெற்றார். 2001 ஆம் ஆண்டில், மனோரமாவுக்கு எகுமெனிகல் இந்திய இறையியல் மற்றும் தேவாலய நிர்வாகத்தின் அகாதமியால் "தேவாலயத்திற்கும் சமுதாயத்திற்கும் சிறப்பான பங்களித்ததற்காக" கௌரவ முனைவர் பட்டம் வழங்கப்பட்டது.
தேசிய தொழிலாளர் மையத்தின் பொதுச் செயலாளராக உள்ள என்.பி.சாமியை மனோரமா திருமணம் செய்து கொண்டார். இவர்களுக்கு இரண்டு மகள்கள் உள்ளனர்.
தொழில்
மனோரமா சாதி, பாலினம் மற்றும் வர்க்க படிநிலைகளிலிருந்து எழும் ஒடுக்குமுறைகள் தொடர்பான ஒன்றோடொன்று இணைக்கப்பட்ட பிரச்சினைகளை எதிர்த்துப் போராடி வருகிறார். வீட்டுப் பணியாளர்கள் மற்றும் அமைப்புசாரா தொழிலாளர் துறை, குடிசைவாசிகள், தலித்துகள் மற்றும் ஒதுக்கப்பட்ட பெண்களின் அதிகாரம் ஆகியவற்றுக்காகவும் இவர் போராடி வருகிறார். இவர் அடிமட்டத்தில் உள்ள மக்களுக்காகப் பணியாற்றுகிறார் மற்றும் சர்வதேச அளவில் வெகுஜன அணிதிரட்டல் மற்றும் வழக்காடல் ஆகியவற்றில் கவனம் செலுத்துகிறார்.
வகித்த பதவிகள்
தலித்துகள், பெண்கள், குடிசைவாசிகள் மற்றும் அமைப்புசாரா துறைகளின் உரிமைகளுக்காகப் பணியாற்றும் பல அமைப்புகளின் ஒருங்கிணைந்த பகுதியாக மனோரமா உள்ளார். இவற்றில் சில:
பொதுச் செயலாளர், மகளிர் குரல் கர்நாடகம் - 1985 இல் நிறுவப்பட்டது, இது பெண்கள் குடிசைவாசிகள் மற்றும் அமைப்புசாரா துறைகளின் உரிமைகளுக்காக வேலை செய்கிறது.
தலைவர், பெண்களின் தேசிய கூட்டணி - இது பெண்களுக்கான பொறுப்புகளில் அரசாங்கத்தின் செயல்திறனைக் கண்காணிக்கும் நோக்கத்துடன் 1995 இல் பெய்ஜிங்கில் நடந்த நான்காவது உலக மகளிர் மாநாட்டைத் தொடர்ந்து அமைக்கப்பட்டது.
சான்றுகள்
பகுப்பு:தலித் சிந்தனையாளர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இந்தியப் பெண் செயற்பாட்டாளர்கள் பகுப்பு:வாழும் நபர்கள் பகுப்பு:1952 பிறப்புகள்
திருத்தணி செங்கல்வராயசுவாமி கோயில்
திருத்தணி செங்கல்வராயசுவாமி கோயில் காஞ்சிபுரம் மாவட்டத்தில் உள்ள தேவார வைப்புத்தலமாகும்.
அமைவிடம்
திருத்தணி மலை மீது கோயிலின் வெளிச்சுற்றில் மலையில் வலம் வரும் இடத்தில், கோயிலின் கருவறைக்கு நேர் பின்னால் உள்ள படிகளை அடித்து இடது புறத்தில் குளம் உள்ளது. வலது புறத்தில் இக்கோயில் உள்ளது. இக்கோயில் செங்கழுநீர் விநாயகர் கோயில் என்றழைக்கப்படுகிறது.
இறைவன்
இக்கோயிலில் உள்ள இறைவன் செங்கல்வராயசுவாமி கோயில் ஆவார். அவரை செங்கழுநீர் வரை அரையன் என்றும் செங்கல்வராயன் என்றும் அழைக்கின்றனர். இக்கோயில் செங்கல்வராய சுவாமி செங்கழுநீர் விநாயகர் மற்றும் சுப்பிரமணியர் கோயில் என்றும் அழைக்கப்படுகிறது.
சிறப்பு
இம்மலையில் பிறரால் எளிதில் அறியமுடியாதபடி விளங்கும் லிங்கத்திருமேனியே வைப்புத்தல சன்னதியாகக் கூறப்படுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்
பைனான்சியல் டைம்ஸ்
தி பைனான்சியல் டைம்ஸ் (ஆங்கிலம்: The Financial Times) என்பது வணிகம் மற்றும் பொருளாதாரச் செய்திகளை வெளியிடும் சர்வதேச ஆங்கில நாளிதழ் ஆகும். 1888 இல் ஜெம்ஸ் ஸரிடன் மற்றும் ஹோரடோ பாட்டம்லே என்பவர்களால் தொடங்கப்பட்டு, 1884 இல் தொடங்கப்பட்ட பைனாசியல் நியூஸ் என்கிற ஒத்த வகைப் போட்டிப் பத்திரிக்கையுடன் இணைக்கப்பட்டது. 2011 நவம்பரில், பி.டபிள்யூ.சி கணிப்பின்படி தி பைனான்சியல் டைம்ஸ் இதழானது சராசரியாக ஒரு நாளைக்கு 2.2 மில்லியன் மக்களால் உலகமுழுதும் வாசிக்கப்படுகிறது. FT.com தளத்தில் பதிவு செய்த பயனர்கள் 4.5 மில்லியனும் இணையச் சந்தாதாரர்கள்  910,000 பேரும் உள்ளனர் சீனாவில் மட்டும் 1.7 மில்லியன் பதிவுபெற்ற பயனர்கள் உள்ளனர். உலகமுழுதும் பைனாசியல் டைம்ஸ் நாளிதழானது ஒருநாளைக்கு 234,193 பிரதிகள் (அதில் 88000 பிரதிகள் ஐக்கிய இராஜ்யம்) 2014 ஜனவரி கணக்கின்படி விநியோகம் செய்யப்படுகிறது. 2014 பிப்ரவரி இல் உலகம் முழுக்க மொத்த விற்பனை 224,000 பிரதிகளாக இருந்தது. 2013 அக்டோபர் இல் அச்சு விற்பனையும், இணைய விற்பனையும் மொத்தமாக 629,000 பிரதிகளாக, 125 ஆண்டு வரலாற்றில் அதிக விநியோகம் இருந்தது. 2016 டிசம்பர் மாதத்தில் அச்சு இதழ் விற்பனையானது 193,211 பிரதிகள் என்று பத்து சதவிகிததிற்கும் கீழே குறைந்தது.
வரலாறு
ஆரம்பத்தில் "லண்டன் பைனான்சியல் கைடு" என்ற பெயரில் 1888 ஜனவரி 10 இல் தொடங்கப்பட்டு, அதே ஆண்டில் பிப்ரவரி 13 இல் தற்போதைய பெயரான பைனான்சியல் டைம்ஸ் எனப் பெயர் மாற்றப்பட்டது. நான்கு பக்கம் கொண்ட பத்திரிக்கையாக முதலீட்டாளர்கள், நிதியாளர்களுக்குத் துணையாக வெளிவந்தது. லண்டன் மாநகர நிதிசார் மக்களே இதன் இலக்கு வாசகர்களாகும். பைனான்சியல் நியூஸ் என்ற ஒரேவொரு போட்டி பத்திரிக்கை மட்டுமே இருந்தது. 1893 ஜனவரி 2 ஆம் நாள் முதல் சால்மன் இளஞ்சிவப்பு வண்ணக் காகிதத்தில் அச்சாகி, தனது போட்டிப் பத்திரிக்கையைவிட வேறுபடுத்திக் காட்டியது. 57 ஆண்டுகால போட்டிக்குப் பின்னர் பிரன்டன் பிராக்கென் மூலம் பைனான்சியல் டைம்ஸ் மற்றும் பைனான்சியல் நியூஸ் பத்திரிக்கையும் 1945 இல் இணைந்து ஆறுபக்க நாளிதழாக வெளிவந்தன.
பியர்சன் நிறுவனம் 1957 இல் இப்பத்திரிக்கையை வாங்கினார். கால செல்லச் செல்ல வாசகர்களும், பக்க அளவும், செய்தியாழமும் அதிகரிக்கத் தொடங்கியது. உலகமயமாதலை நோக்கி உலகின் பல நகரங்களில் இதன் செய்தியாளர்களைக் கொண்டு உலகப் பொருளாதாரத்தை நோக்கி செய்திகளை அளிக்க முனைந்தது. வணிக மொழியான ஆங்கிலத்தில் இருப்பதால் 1970களில் எல்லை கடந்த வணிகம் மற்றும் முதலீட்டு ஓட்டத்தால் சர்வதேச விரிவாக்கத்தைச் செய்தது. 1979 ஜனவரி ஒன்றில் ஐக்கிய இராஜ்யத்தைத் தாண்டி பிராங்க்பர்டில் முதல் ஐரோப்பியக் கண்டப் பதிப்பை வெளியிட்டது. அதன் பின்னர் சர்வதேச செய்திகள் அதிகம் கொண்டு 22 நகரங்களில் அமெரிக்கா, ஆசியா, ஐரோப்பியக்கண்டம், மத்திய கிழக்கு என ஐந்து சர்வதேசப் பதிப்புகளுடன் வெளிவரத் தொடங்கியது.
ஐரோப்பியப் பதிப்பானது ஐரோக்கியக் கண்டம் மற்றும் ஆப்பிரிக்காவில் விநியோகிக்கப்பட்டது. இது திங்கள் முதல் சனிவரை ஐந்து மையங்களிலிருந்து ஐரோப்பிய ஒன்றியம், ஐரோ ஐரோப்பிய கூட்டாண்மை பற்றி செய்திகளை அளித்தது.
1994 இல் ஆடம்பர வாழ்க்கை முறைக்கான இதழாக ஹவ் டூ ஸ்பென்ட் இட் என்ற இதழைத் தொடங்கியது. 2009 இல் தனி இணையத்தளமாகவும் இந்த இதழ் வெளியிடப்பட்டது.
1995 மே 13 இல் FT.com என்ற தனது முதல் இணையச் செய்தித் தளத்தை உருவாக்கி இணையவுலகில் நுழைந்தது. உலகச் செய்திகளையும் வழங்கிய இணையத்தளம் 1995 மே 13 முதல் சந்தை நிலவரத்தையும் வெளியிடத் தொடங்கியது. விளம்பர வருவாயைக் கொண்டு இயங்கியதால் இணைய விளம்பரச் சந்தையை ஐக்கிய இராஜ்யத்தில் 1990களில் இதன் மூலம் உருவாக்கியது. 1997 முதல் 2000 வரை பல மாற்றங்களையும் மாறுதல்களையும் கொண்டு யுக்திகளை மாற்றி வந்தது. 2002 இல் இணையச் சந்தா வசதியையும் அறிமுகம் செய்தது. இத்தகைய தனிநபர் சந்தாக்கள் மூலம் வெற்றிகரமாக இயங்கிவரும் ஒருசில ஐக்கிய இராஜ்யப் பத்திரிக்கைகளில் இதுவும் ஒன்றாகும்.
ஆசிரிய நிலைப்பாடு
இவ்விதழ் கட்டற்ற சந்தைமுறை மற்றும் உலகமயமாதல் சித்தாந்தத்தை ஊக்குவிக்கிறது. 1980களில் மார்கரெட் தாட்சர் மற்றும் ரானல்ட் ரேகனின் நிதிக் கொள்கையை ஆதரித்தது. நீல் கின்னோக் தலைமையிலான தொழிற்கட்சியை 1992 ஐக்கிய இராஜ்யப் பொதுத் தேர்தலில் ஆதரித்தது.
2010 ஐக்கிய இராஜ்ய பொதுத் தேர்தலில் லிபரல் டெமக்கிராட்சு கட்சியின் குடிசார் சுதந்திரம் மற்றும் அரசியல் சீர்திருத்த நிலைப்பாட்டை வரவேற்றது, உலகப் பொருளாதார நெருக்கடியின் போது அப்போதைய தொழிற்கட்சியின் தலைவர் கோர்டன் பிரவுனின் எதிர்வினையையும் பாராட்டியது, கன்சர்வேட்டிவ் கட்சியின் ஐரோப்பிய ஒன்றிய ஆதரவுவாதத்தையும் வரவேற்றது. 2017 பொதுத் தேர்தலில் கன்சர்வேட்டிவ் கட்சியையே ஆதரித்தது.
வெளியிணைப்புகள்
பகுப்பு:வணிக இதழ்கள்
நடு அமெரிக்கா
thumb|right|250px|[[வட அமெரிக்காவுக்கும் தென் அமெரிக்காவுக்கும் இடையே உள்ள நடு அமெரிக்கா. இப்பகுதியில் 7 நாடுகள் உள்ளன.]]
முப்பட்டகம்
thumb|200px|முப்பட்டகம். குறுக்கு நீளமான பக்ககங்கள் [[செவ்வகம்|செவ்வகமாக உள்ளதைப் பார்க்கலாம். குறுக்கு வெட்டுப் பகுதி முக்கோணமாக இருக்கும்.]] முப்பட்டகம் அல்லது முக்கோண அரியம் (Triangular Prism) என்பது குறுக்கு வெட்டு முக்கோணமாக உள்ள பட்டகம். பட்டகத்தின் ஒவ்வொரு முகமும் செவ்வகமாகவோ சதுரமாகவோ இருக்கும். படத்தில் முப்பட்டகம் காட்டப்பட்டுள்ளது.
பகுப்பு:பன்முகத்திண்மங்கள் பகுப்பு:வடிவவியல் வடிவங்கள்‎
நடு அமெரிக்கா
நடு அமெரிக்கா அல்லது மத்திய அமெரிக்கா (Central America, Centroamérica அல்லது América Central) என்பது வட அமெரிக்காவுக்கும் தென் அமெரிக்காவுக்கும் இடையே உள்ள நிலப்பகுதியும் அதில் உள்ள நாடுகளையும் குறிக்கும். வட அமெர்க்காவையும் தென் அமெரிக்காவையும் இணைக்க இந்நிலப்பகுதி வால் போல அகலத்தில் குறுகியும் நீட்டமாக இருப்பதாலும், இருபுறமும் கடலால் சூழ்ந்திருப்பதாலும், இதனை இருவலஞ்சூழ் இடைநிலம் அல்லது இடைநிலம் (isthmus) என்று அழைக்கப்படும். நடு அமெரிக்காவில் ஏழு நாடுகள் உள்ளன: பெலீசு, கோஸ்ட்டா ரீக்கா, குவாத்தமாலா, எல் சல்வடோர், ஒந்துராசு, நிக்கராகுவா, பனாமா.
அரசியல்
மத்திய அமெரிக்கா தற்பொழுது, அரசியல், பொருளாதார, மற்றும் கலாச்சார மாற்றத்திற்கு உட்பட்டுக்கொண்டிருக்கிறது. இது மத்திய அமெரிக்க நீதிமன்றம் உருவாகிய 1907 ல் தொடங்கியது.
மத்திய அமெரிக்காவில் மத்திய அமெரிக்க பாராளுமன்றம், பொருளாதார ஒருங்கிணைப்பு, மத்திய அமெரிக்க வங்கி மற்றும் மத்திய அமெரிக்க பொது சந்தை போன்ற பல நிறுவனங்கள் உள்ளன.
உயிரினப்பரவல்
மத்திய அமெரிக்கா மெசோமெரிக்கன் பல்லுயிரிய முக்கியத்தலத்தின் ஒரு பகுதியாக உள்ளது. இது உலகின் பல்லுயிர்களில் 7% கொண்டுள்ளது.. இந்த அட்டவணை ஏழு நாடுகளில் தற்போதைய புள்ளிவிவரங்கள் காட்டுகிறது:
ஐசோநிகோடினிக் அமிலம்
ஐசோநிகோடினிக் அமிலம் (Isonicotinic acid) அல்லது 4-பிரிடின்கார்பாக்சிலிக் அமிலம் என்பது C5H4N(CO2H) என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும். இது 4-ஆவது இடத்தில் கார்பாக்சிலிக் அமிலத் தொகுதியைக் கொண்ட பிரிடினின் வழிப்பொருள் ஆகும். இது பிகோலினிக் அமிலம் அல்லது நிகோடினிக் அமிலத்தின் மாற்றியம் ஆகும். இவற்றில் கார்பாக்சில் தொகுதியானது முறையே 2- மற்றும் 3-ஆம் இடத்தில் உள்ளது.
வழிப்பொருட்கள்
ஐசோநிகோடினிக் அமிலங்கள் என்ற வார்த்தையானது ஐசோநிகோடினிக் அமிலத்தின் வழிப்பொருள்களுக்கும் பொதுவாக பயன்படுத்தப்படுகிறது. ஐதரசைடு வழிப்பொருள்கள் ஐசோனியாசிட், ஐப்ரோனியாசிட் மற்றும் நியாலமைடு ஆகியவை அடங்கும். அமைடு மற்றும் எசுத்தர் வழிப்பொருள்கள் எத்தியோனமைடு மற்றும் டெக்சாமெதசோன் ஐசோநிகோடினேட் ஆகியவற்றை உள்ளடக்கியுள்ளது.
மேற்கோள்கள்
பகுப்பு:பிரிடின்கள் பகுப்பு:அரோமாட்டிக் அமிலங்கள்
வேற்றுமை நெறி (விளக்கம்)
தமிழில் வேற்றுமையை நெறிப்படுத்தி எண்ணின் பெயரால் வழங்குகிறோம். அந்த நெறியின் பாங்கு ஓர் ஒழுங்கு முறைப்படி அமைந்துள்ளது.
தொல்காப்பியர் வேற்றுமையை வேற்றுமை-உருபின் பெயராலும் குறிப்பிடுகிறார்.
மொழியும்போது வினை எழுமிடம் (வினை தோன்றுமிடம்) (வினையாற்றும் பொருள்) எழுவாய்
பொருளை (எழுவாயை) வேறு இடத்துக்கு மாற்றுவது வேற்றுமை.
தொல்காப்பியர் விளக்கம்
எப்படியெல்லாம் பயனிலை ஏற்கும் என்பதற்குத் தொல்காப்பியர் தந்துள்ள விளக்கம்
வினையானது இரண்டாம் வேற்றுமைக்கு இரு வகையில் அமையும் இவை ஏற்கும் பொருள்கள்
மூன்றாம் வேற்றுமை உருபைக் கையாளும் மரபு மூன்றாம் வேற்றுமை உருபினை ஏற்ற பெயர் எத்தகைய பொருள்களை வினையாகக் கொள்ளும் எனத் தொல்காப்பியர் எண்ணிப்பார்க்கிறார்.
நான்காம் வேற்றுமை உருபு ‘கு’ இன்னின்ன பொருளை இணைத்துக்கொள்ளும் எனத் தொல்காப்பியர் தொகுத்துக் காண முனைந்துள்ளார். சாத்தற்குச்சோறு என்பது போல் எப்பொருளும் கொள்ளும் எனக் கூறிவிட்டுப் பட்டியலிடுகிறார். பண்ணனுக்குத் தக்கது பண்ணிசைப்பாடல் என்பதனை உரையாசிரியர் 'பிற' என்பதற்கு எடுத்துக்காட்டாகத் தருகிறார்.
ஐந்தாம் வேற்றுமை
ஐந்தாம் வேற்றுமை உருபு ‘இன்’. இதற்குப் பொருள் ‘பொரூஉ’. பொரூஉ என்பது போரிட்டு விலக்குமிடம். பொருந்தாமல் நீங்குவதும் இதனுள் இணைந்ததே. தொல்காப்பியர் நீங்கலைப் ‘பற்றுவிடுதல்’ எனக் குறிப்பிடுகிறார்.
உரையாசிரியரும், பிற்கால நன்னூலாரும் எல்லை, ஏது என்று மேலும் இரண்டு பொருள்களைக் கூட்டி நீங்கல், ஒப்பு, எல்லை, ஏது ஏன நான்கு பொருள்களைக் காட்டுகின்றனர். தொல்காப்பியர் கூறும் 'தீர்தல்', ‘பற்றுவிடுதல்’ ஆகிய பொருள்களைப் பிற்காலத்தில் ‘நீங்கல்’ என்றனர். பிற்காத்தவர் சேர்த்துக்கொண்ட ‘எல்லை’ப் பொருளும், ‘ஏது’ப் பொருளும் ‘பற்றுவிடுதல்’ பொருளுக்குள் அடங்குதலை அவற்றிற்குத் தரப்படும் எடுத்துக்காட்டுகளால் நாம் உணரமுடியும்.
தொல்காப்பியர்
பொரூஉப் பொருளுக்குத் தொல்காப்பியர் 26 பண்புகளைக் குறிப்பிடுகிறார். இவற்றை நன்னூலார் ‘ஒப்பு’ என்கிறார்.
ஆறாம் வேற்றுமை
தொல்காப்பியர் இதனை அது-வேற்றுமை எனக் குறிப்பிடுகிறார்.
‘அது’, ‘ஆது’ என்னும் உருபுகள் ஒருமைக்கும், ‘அ’ உருபு பன்மைக்கும் வரும் என நன்னூல் குறிப்பிடுகிறது.
இக்காலத்தில் ‘உடைய’ என்னும் உருபும் வழக்குக்கு வந்துவிட்டது. இவை தற்கிழமை, பிறிதின் கிழமை என இரண்டாகப் பாகுபடுத்தப்பட்டுள்ளன. நன்னூல் 300
தொல்காப்பியர்
தொல்காப்பியர் “ஒன்றினும் பிறிதினும் இதன் இது எனும் அன்ன கிளவிக் கிழமை” எனக் குறிப்பிடுவதை நன்னூல் தற்கிழமை, பிறிதின் கிழமை எனப் பாகுபடுத்திக் கொண்டுள்ளது.
ஏழாம் வேற்றுமை
ஏழாம் வேற்றுமை வேற்றுமையைத் தொல்காப்பியர் ‘கண்’-வேற்றுமை எனவும் குறிப்பிடுகிறார். இது வினைசெய் இடம், நிலம், காலம் ஆகிய குறிப்புகளில் தோன்றும் என்கிறார். ஆறு பொருள் மேலும் வரும் என்கிறது நன்னூல். இதனை மேலும் தற்கிழமை, பிறிதின் கிழமை எனப் பாகுபடுத்தி நன்னூல் காண்டிகை உரை எடுத்துக்காட்டுகளைத் தருகிறது.
வடமொழியைத் தழுவியதா
தொல்காப்பியருக்கு முன் தமிழில் வேற்றுமை ஏழு என்றனர் தொல்காப்பியர் விளி வேற்றுமையையும் சேர்த்து எட்டு என வகைப்படுத்தினார்.
வெளிப் பார்வை
பகுப்பு:தொல்காப்பியம் பகுப்பு:தமிழ் இலக்கணம்
ரிச்சர்ட் ஜான்சன் (துடுப்பாட்டக்காரர், பிறப்பு 1988)
ரிச்சர்ட் ஜான்சன் (Richard Johnson , பிறப்பு: செப்டம்பர் 1 1988 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளிலும், ஆறு ஏ-தர துடுப்பாட்டப் போட்டிகளிலும், நான்கு இருபதுக்கு -20 போட்டிகளிலும் கலந்து கொண்டுள்ளார். 2008-2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ரிச்சர்ட் ஜான்சன் (துடுப்பாட்டக்காரர், பிறப்பு 1988) - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 9, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1988 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:ஹியர்போர்ட்சையர் துடுப்பாட்டக்காரர்கள் பகுப்பு:வார்விக்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
வேளாண்மை அறிவியல் நிலையம், திருப்பதிசாரம்
திருப்பதிசாரம் வேளாண்மை அறிவியல் நிலையம் (Krishi Vigyan Kendra (KVK), Thirupalthisaram) கன்னியாகுமரி மாவட்ட விவசாயிகளின் வாழ்வாதாரத்தை மேம்படுத்த தமிழ்நாடு வேளாண்மைப் பல்கலைக்கழகத்தால் இந்திய வேளாண்மை ஆராய்ச்சிக் கழகத்தின் நிதி உதவியுடன் 2004ஆம் வருடம் ஆரம்பிக்கப்பட்டது. இதற்கு முன்னால் இது பேச்சிப்பாறையில் தோட்டக்கலை ஆராய்ச்சி நிலையம் அமைந்த இடத்தில் இருந்தது. தற்போது இது வேளாண்மை ஆராய்ச்சி நிலையம் திருப்பதிசாரத்தின் வளாகத்தின் அன்மையில் மாற்றப்பட்டது. இதில் சுமார் 7 முதல் 10 விஞ்ஞானிகள் விவசாயிகளின் முன்னேற்றத்திற்காகப் பணிபுரிகின்றனர். இந்த வேளாண்மை அறிவியல் நிலையதின் பணிகளாக விவசாயிகளுக்கு பல்வேறு விவசாயத் தொழில் நுட்பங்களைக் கடைப்பிடிக்க களப்பயிற்சி, காலத்திற்கேற்ப பூச்சி, நோய் கட்டுப்பாட்டு முறைகள், உழவியல் முறைகள், செம்மை நெல் சாகுபடி குறிப்புகள், பழ வகை சாகுபடி, மலர் சாகுபடி மற்றும் மதிப்பு கூட்டப்பட்ட பொருட்கள் தயாரிப்பு ஆகியன பற்றி செயல் விளக்கங்கள் ஆகிய செயல்கள் செய்யப்படுகின்றன. மேலும் விவசாயத் துறைகளுக்கு ஆலோசனைகளும் வழங்கப்படுகிறது.
வெளி இணைப்புகள்
பகுப்பு:தமிழ்நாடு வேளாண்மைப் பல்கலைக்கழகம் பகுப்பு:கன்னியாகுமரி மாவட்டம் பகுப்பு:கன்னியாகுமரி மாவட்ட பல்கலைக்கழகங்களும் கல்லூரிகளும்
கொளகம்பட்டி ஊராட்சி
கொளகம்பட்டி ஊராட்சி (Kolagampatti Gram Panchayat), தமிழ்நாட்டின் தர்மபுரி மாவட்டத்தில் உள்ள அரூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2596 ஆகும். இவர்களில் பெண்கள் 1241 பேரும் ஆண்கள் 1355 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பிரித்தானியக் காட்டுப்பகுதி
பிரித்தானியக் காட்டுப்பகுதி (British wildwood), அல்லது சுருக்கமாகக் காட்டுப்பகுதி (wildwood) என்பது இங்கிலாந்தின் பிரதான பகுதிகளில் வளர்ந்து வரும் முழுமையான இயற்கை நிலமாகும், இது கடைசிப் பனியுகத்திற்குப் பின்னர் உருவானது. இவ்வனம் மனிதர் தலையீட்டால் இதுவரை பாதிக்கப்படவில்லை. இந்த மரக்காட்டில் இங்கிலாந்தின் காணமுடியாத அரிய வகை உயிரினங்களான பழுப்புக் கரடிகள் மற்றும் காட்டுமான் ஆகியவை காணப்படுகின்றன. இது பலவகை உயிரினங்களுக்கு உறைவிடமாக விளங்குகிறது. பல நூற்றாண்டுகளாக, புதிய கற்காலம் தொடங்கி, இந்த வனப்பகுதி மனிதர்கள் அதிகரிப்பினால் சமவெளியாகவும் திறந்த வெளிகளாகவும் மாற்றப்பட்டு வருகிறது. மனிதர்கள் தங்கள் சுயலாபத்திற்காக இவ்வனப்பகுதியை சுரண்டுவதோடு பயன்படுத்தவும் தொடங்கினர். இங்கிலாத்தில் இருக்கும் வனப்பகுதிகளில் பெரும்பாலானவை முழுமையான காட்டுப்பகுதியினுடையதாகும். ஆனால் இப்பொழுது தன் இயற்கை அமைப்பை இழந்து அரை இயற்கைக் காடுகளாகக் காணப்படுகின்றன. இதற்கு மரங்கள் விறகுகளாக வெட்டப்படுதல் முக்கிய காரணமாகும். இவ்வனப்பகுதி பண்டைய வனப்பகுதியாக அறியப்படுகிறது. இனி இங்கிலாத்தில் இனிமையாக காட்டு பகுதியை காணுதல் அரிதாகும் என கருதப்படுகிறது.
வெளி இணைப்புகள்
பகுப்பு:இங்கிலாந்தின் புவியியல்
ராம் நகர் சட்டமன்றத் தொகுதி (பீகார்)
ராம்நகர் சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்று. இது வால்மீகி நகர் மக்களவைத் தொகுதிக்கு உட்பட்டது.
தொகுதிக்கு உட்பட்ட பகுதிகள்
இது மேற்கு சம்பாரண் மாவட்டத்தின் கீழ்க்காணும் பகுதிகளைக் கொண்டுள்ளது.
இந்த மண்டலங்களில் உள்ள அனைத்து ஊர்களும் ராம் நகர் தொகுதிக்கு உட்பட்டவை.
சான்றுகள்
பகுப்பு:பீகாரின் சட்டமன்றத் தொகுதிகள்
பலவான் கரிச்சான்
பலவான் கரிச்சான் (Palawan drongo)(டைகுரசு பாலாவானென்சிசு) என்பது ஆசியப் பறவை ஆகும். இது டைகுருரிடே குடும்பத்தினைச் சார்ந்த சிற்றினமாகும். இது முடித்தலை கரிச்சானுடன் தெளிவாகக் கருதப்பட்டது.
மேற்கோள்கள்
பகுப்பு:கரிச்சான்கள்
சமுதேர பசாய் சுல்தானகம்
வலது|thumb|300x300px| கக்ரா தோன்யா பெல் பசாய்க்கு தனது பயணத்தின் போது [[செங் கே அளித்த பரிசு . ]] சமுதேர பசாய் சுல்தானகம் (ஆங்லிலம் :Samudera Pasai Sultanate) சமுதேரா பசாய், சமுதேரா' அல்லது பசாய் அல்லது சமுதேரா தாருஸ்ஸலாம் அல்லது பசெம் என்றும் அழைக்கப்படுகிறது, இது சுமத்ராவின் வடக்கு கடற்கரையில் ஒரு முஸ்லீம் துறைமுக இராச்சியம் ஆகும். இது பொ.ச. 13 முதல் 16 ஆம் நூற்றாண்டு வரை இருந்தது. இந்த இராச்சியம் மேரா சிலு என்பவரால் நிறுவப்பட்டது என்று நம்பப்படுகிறது, பின்னர் அவர் இஸ்லாத்திற்கு மாறினார் மற்றும் பொ.ச. 1267 ஆம் ஆண்டில் மாலிக் உல் சாலிக் என்ற பெயரை ஏற்றுக்கொண்டார். இராச்சியத்தைப் பற்றிய வரலாற்று ஆய்வுக்கு அனுமதிக்க ஒரு சில சிறிய சான்றுகள் எஞ்சியுள்ளன.
சொற்பிறப்பு
உள்ளூர் இலக்கியமான கிகாயத் ராசா-ராச பசாயை அடிப்படையாகக் கொண்ட, 'சமுதேரா' என்பது 'மிகப் பெரிய எறும்பு' என்று பொருள்படும் ' செமுதேரா ' என்ற வார்த்தையிலிருந்து வந்ததாகவும் கூறப்படுகிறது. ஒரு 'உயரமான மைதானத்தில்' வேட்டையாடும்போது பூனை போன்ற பெரிய எறும்பைக் கண்டுபிடித்தபோது மேரா சிலுவால் இந்த பெயர் வழங்கப்பட்டது. இறுதியில், ஒரு புதிய இராச்சியத்தை நிறுவுவதற்கான இடம் தேர்வுசெய்யப்பட்டு, 'செமுதேரா' அதன் பெயராக ஏற்றுக்கொள்ளப்பட்டது. சமுத்திரம் என்பது சமஸ்கிருதத்திலும் தமிழிலும் கடல் என்று பொருள்படும் சமுத்திரத்திலிருந்து பெறப்பட்டதாகவும் கருதப்படுகிறது.
இஸ்லாமிய மதத்திற்கு மாறிய பின்னர் மேரா சிலு என்ற பெயரிலிருந்த சுல்தான் மாலிக் அல் சல்லேவின் வேட்டை நாயின் பெயரான சி-பசாயிலிருந்து வந்த 'பசாய்' என்ற பெயரின் தோற்றத்தையும் இலக்கியம் சுட்டிக்காட்டுகிறது. சுல்தான் மாலிக் அல் சல்லே ஒரு நாள் தனது நாயுடன் வேட்டையாடுகையில், ஒரு மானை எதிர்கொண்டதாகவும், நாயின் குரைப்பிற்கு பயப்படாமல், மானும் குரைத்ததாகவும் இதனால் அவர் திகைத்துப்போய், தனது மகன் சுல்தான் மாலிக் அல் தாஹிருக்கு ஒரு புதிய மாநிலமாக இந்த இடம் நிறுவப்படுவதற்கு இது ஒரு நல்ல அறிகுறியாக இருக்கலாம் என்று நினைத்தார். அரசு நிறுவப்பட்ட பின்னர் நாய் இறந்தது. சுல்தான் மாலிக் அல் சல்லே நாயை அங்கே புதைத்தார், இறுதியில் அவர் அந்த இடத்திற்கு பெயரிட்டார் எனவும் என்று புராணக்கதை விவரிக்கிறது.
வரலாறு
அரபு மற்றும் இந்திய முஸ்லிம்கள் இந்தோனேசியா மற்றும் சீனாவில் பல நூற்றாண்டுகளாக வர்த்தகம் செய்து வந்துள்ளனர். கிழக்கு சாவகத்தில் ஒரு முஸ்லீம் கல்லறை 1082 ஆண்டுடன் தொடர்புடைய தேதியைக் கொண்டுள்ளது. ஆனால் இந்தோனேசியாவில் உள்ள இசுலாத்தின் கணிசமான சான்றுகள் 13 ஆம் நூற்றாண்டின் இறுதியில் வடக்கு சுமத்ராவில் மட்டுமே தொடங்குகின்றன. பசாய் மற்றும் பியூரூலாக் அல்லது பெர்லாக் ஆகிய இடங்களில் இரண்டு சிறிய முஸ்லீம் வர்த்தக இராச்சியங்கள் இருந்ததற்கான ஆதாரங்கள் கிடைத்துள்ளன.
இந்தோனேசியாவில் முஸ்லீம் மையங்கள் நிறுவப்பட்டது வணிக சூழ்நிலைகளின் விளைவாக இருக்கலாம். 13 ஆம் நூற்றாண்டில், சிறீ விஜயத்தின் அதிகாரச் சரிவு, வெளிநாட்டு வர்த்தகர்களை வங்காள விரிகுடாவின் வடக்கு சுமத்ரான் கரையில் உள்ள துறைமுகங்களுக்கு ஈர்த்தது. இது மலாக்கா நீரிணையின் தெற்கு முனையில் உள்ள கொள்ளையர்களின் தாக்குதலிருந்து பாதுகாப்பாக இருந்தது. வடக்கு சுமத்ராவில் தங்கம் மற்றும் வன விளைபொருள்கள் நிறைந்த ஒரு நிலப்பரப்பு இருந்தது. மேலும் 15 ஆம் நூற்றாண்டின் தொடக்கத்தில் மிளகு பயிரிடப்பட்டது. இந்தியப் பெருங்கடலில் இருந்து கப்பல்களைச் சந்திக்க விரும்பிய தீவுக்கூட்டத்தின் அனைத்து வணிகர்களுக்கும் இது அணுகக் கூடியதாக இருந்தது.
வெளிநாட்டு பார்வையாளார்கள்
1345 ஆம் ஆண்டில், மொராக்கோ பயணியான இப்னு பத்தூதா, சமுத்ரா பசாயைப் பார்வையிட்டுள்ளார். அங்கிருக்கும் சமுதேர பசாயின் ஆட்சியாளர் ஒரு பக்தியுள்ள முஸ்லீம் என்று தனது பயணப் பதிவில் குறிப்பிடுகிறார். அவர் தனது மதக் கடமைகளை மிகுந்த ஆர்வத்துடன் செய்ததாகவும், இமாம் அல்-ஷாயின் மத்ஹப்பை அவர் கவனித்ததாகவும் குறிப்பிடுகிறார். அந்த நேரத்தில் சமுதேர பசாய் தார் அல்-இஸ்லாத்தின் முடிவாக இருந்தது. இதற்கு கிழக்கே எந்த பிரதேசமும் ஒரு முஸ்லீம் ஆட்சியாளரால் ஆளப்படவில்லை. சமுதேர பசாயின் சுல்தான் வெளிப்படுத்திய கருணை மற்றும் விருந்தோம்பலை அவர் பாராட்டினார். இங்கே அவர் சுல்தானின் விருந்தினராக மரங்களாலான சுவர்களால் சூழப்பட்ட நகரத்தில் சுமார் இரண்டு வாரங்கள் தங்கியிருந்தார். பின்னர் சுல்தான் அவருக்கு பரிசுப் பொருட்களை வழங்கி தனது சொந்த சீனப் படகு ஒன்றில் சீனாவுக்கு அனுப்பி வைத்தார்..
வர்த்தகம்
14 ஆம் நூற்றாண்டின் முடிவில், சமுதேரா-பசாய் ஒரு பணக்கார வணிக மையமாக மாறியது. 15 ஆம் நூற்றாண்டின் ஆரம்பத்தில் மலாய் தீபகற்பத்தின் தென்மேற்கு கடற்கரையில் உள்ள மலாக்கா ஒரு சிறந்த பாதுகாக்கப்பட்ட துறைமுகமாவதற்கு வழிவகுத்தது. மயாபாகித்து 14 ஆம் நூற்றாண்டின் நடுப்பகுதியில் அந்த இடத்தைத் தாக்கி கொள்ளையடித்தார்.
பசாயின் பொருளாதார மற்றும் அரசியல் சக்தி கிட்டத்தட்ட முற்றிலும் வெளிநாட்டினரைச் சார்ந்திருந்தது. முஸ்லீம் வர்த்தகர்கள் மற்றும் ஆசிரியர்கள் ஆரம்பத்தில் இருந்தே அதன் நிர்வாகத்தில் பங்கேற்றிருந்துள்ளனர். மேலும் அவர்கள் வீட்டில் பின்பற்றக்கூடிய மத நடைமுறைகளை அறிமுகப்படுத்த வேண்டிய கட்டாயத்தில் இருந்தனர். இந்தோனேசியாவின் முஸ்லீம் கடற்கரை பகுதிகள் குறிப்பாக பசாய், கணிசமான அளவிற்கு உண்மையான முஸ்லீம் படைப்புகள். அவை உள்ளூர் மக்களின் விசுவாசத்திற்கு கட்டளையிட்டன. மேலும் அறிவார்ந்த நடவடிக்கைகளை ஊக்குவித்தன. பின்னர் சாவகத்தின் வடக்கு கடற்கரையில் இதேபோன்ற புதிய துறைமுக இராச்சியங்கள் உருவாகின.
இதைப் பற்றி சுமா ஓரியண்டலின் ஆசிரியரான தோமே பைர்சு 1511 க்குப் பிறகு எழுதுகிறார். சிரபொன், தெமாக், சபாரா மற்றும் கிரெசிக் போன்றவற்றின் தெளிவற்ற இன தோற்றத்தை வலியுறுத்துகிறார். இந்த சாவானிய கடலோர மாநிலங்கள் இந்தியா மற்றும் சீனாவுடனும், குறிப்பாக சாவானிய அரிசி இறக்குமதியாளரான மலாக்காவுடனும் வர்த்தகம் செய்து வந்துள்ளன. மலாக்காவின் ஆட்சியாளர்கள், மதிப்புமிக்க சிறீவிஜய வம்சாவளியை மீறி, முஸ்லீம் மற்றும் சாவானிய வர்த்தகர்களை தங்கள் துறைமுகத்திற்கு ஈர்க்க இஸ்லாத்தை ஏற்றுக்கொண்டனர். மலாக்காவை வென்ற 10 ஆண்டுகளுக்குப் பிறகு, போர்த்துகீசியர்கள் 1521 இல் பசாயை ஆக்கிரமித்தனர். போர்த்துகீசியர்கள் மூலம், இந்த இடம் ஐரோப்பாவில் பேசெம் என்று அறியப்படுகிறது. பின்னர், ஆக்னீஸ் பசாயை கைப்பற்றினர்.
மேலும் படிக்க
பகுப்பு:குடியேற்றவாதத்துக்கு முந்திய இந்தோனேசிய அரசுகள் பகுப்பு:சுமாத்திரா வரலாறு
ராஜாஜி தேசியப் பூங்கா
ராஜாஜி தேசியப் பூங்கா (Rajaji National Park) இந்தியாவின் உத்தராகண்ட் மாநிலத்தில் இமயமலை அடிவாரம் அருகே உள்ள சிவாலிக் மலைத்தொடரில் அமைந்துள்ள தேசியப் பூங்கா மற்றும் புலிகள் காப்பகம் ஆகும். உத்தராகண்ட் மாநிலத்தின் அரித்துவார், டேராடூன், பௌரி கர்வால் ஆகிய மாவட்டங்களில் 820 கி.மீ2 பரப்பளவில் இப்பூங்கா அமைந்துள்ளது. சில்லா, மொட்டிச்சூர், ராஜாஜி ஆகிய மூன்று வன உயிரியல் சரணாலயங்கள் ஒன்றாக இணைக்கப்பட்டு 1983 ஆம் ஆண்டு ஒரே பூங்காவாக இராஜாஜி தேசியப் பூங்கா என மாற்றப்பட்டது. சுதந்திர இந்தியாவின் இரண்டாவது மற்றும் கடைசி தலைமை ஆளுனராக இருந்தவரும் இந்தியாவின் மிக உயரிய விருதான பாரத ரத்னாவை (1954) முதன் முதலாகப் பெற்றவருமான ராஜாஜி என்றழைக்கப்படும் சி. இராஜகோபாலாச்சாரி அவர்களின் நினைவாக இப்பூங்காவுக்கு ராஜாஜி எனப் பெயரிடப்பட்டுள்ளது.
புலிகள் காப்பக தகுதி
கர்நாடகாவின் குதிரைமுகம் (Kudremukh) மற்றும் உத்தராகண்டின் ராஜாஜி ஆகிய இரண்டு சரணாலயங்களையும் 2015 ஆம் ஆண்டு ஏப்ரல் 15 ஆம் நாள் புலிகள் காப்பகங்களாக தரம் உயர்த்தப்பட்டு இந்திய அரசின் வனத்துறை அமைச்சகத்தால் அங்கீகரிக்கப்பட்டன. இராஜாஜி தேசியப் பூங்கா உத்தராகண்ட் மாநிலத்தின் இரண்டாவது புலிகள் காப்பகமாகும்.
தாவரவளம்
ராஜாஜி தேசியப்பூங்கா சிவாலிக் மலைத்தொடருக்கும் இந்திய கங்கைச் சமவெளிக்கும் இடையில் அமைந்துள்ளது. அகன்ற இலையுதிர் காடுகள், ஆற்றங்கரையோரம் வளரும் மரவகைகள், புல்வெளிகள் மற்றும் ஊசியிலைக் காடுகள் ஆகியவை இந்த பூங்காவில் தாவரங்களின் பரப்பளவை உருவாக்குகின்றன. இங்குள்ள அடர்ந்த வனப்பகுதிகளில் வன உயிரினங்கள் வாழ்கின்றன. வேறுபட்ட இட அமைப்பியலால் பல்வேறு பட்ட விலங்கினங்கள் வசிக்க ஏற்ற வகையில் இப்பூங்கா அமைந்துள்ளது. குரங்குமஞ்சணாறி (Mallotus philippensis), சரக்கொன்றை மரம் (cassia fistula), சாலமரம் (Shorea robusta), பலாசமரம் (Butea monosperma), வெள்ளை மருது (Terminalia arjuna), மூங்கில் (Dendrocalamus strictus),இலவ மரம் (Bombax ceiba), குருவிஞ்சி மரம் (chamaror Ehretia), சந்தன மரம், நெல்லிமரம் (Phyllanthus emblica) , இலந்தை மரம் (Ziziphus mauritiana) , வில்வம் (Aegle marmelos) உள்ளிட்ட மரவகைகள் இப்பூங்காவில் காணப்படுகின்றன.
விலங்குவளம்
இப்பூங்காவில் அடர்ந்த வனங்கள் காணப்படுவதால் அதிக அளவிலான விலங்குகள் வசிப்பதற்கு ஏற்ற சூழல் காணப்படுகிறது. இப்பூங்கா யானைகள் மற்றும் புலிகள் வாழிடப் பரவலின் இந்தியாவின் வடமேற்கு எல்லையாக அமைந்துள்ளது. இந்தப் பூங்கா ஆசிய யானைகளுக்குப் பெயர் பெற்றது. மேலும் மலை ஆடுகள், வரையாடு போன்று தோற்றமளிக்கும் பாலூட்டி இனங்களும் ஊசியிலைக்காடகளின் மலைச்சரிவுகளில் வசிக்கின்றன.மிகப்பெரிய அளவிலான புள்ளிமான் மந்தைகளும் இங்கு வசிக்கின்றன. சாம்பார் மான், கேளையாடு (barking deer) குள்ள மான்,சிறு கொம்புடைய மான்வகை (nilgai), பன்றி மான், காட்டுப் பன்றிகள் மற்றும் தேனுண்ணுங் கரடி ஆகியவை இந்த காடுகளில் வசிக்கின்றன.புலி மற்றும் சிறுத்தை ஆகிய இரண்டும் இப்பூங்காவின் முக்கியக் கொன்றுண்ணிகளாகும்.சிறுத்தைப் பூனை, காட்டுப் பூனை, புனுகுப்பூனை (civet) மற்றும் மஞ்சள் கீரி போன்றவை மற்ற புலால் உண்ணி விலங்குகளாகும். குள்ளநரி மற்றும் வங்காள நரி போன்ற பாலூட்டிகள், இமயமலை கருப்பு கரடி (இதனை பூங்காவின் உயரமான மலைப்பகுதிகளில் பார்க்க முடியும்) போன்ற பாலூட்டிகளும் காணப்படுகின்றன.
பூங்காவில் காணப்படும் பிற காட்டு விலங்குகள்
இப்பூங்காவில் 315 க்கும் மேற்பட்ட பறவை இனங்களும் இப்பூங்காவை சுற்றிய பரந்தநிலப்பகுதியில் வாழும் பறவைகள் மற்றும் இடம்பெயர்ந்து இங்கு வரும் பறவைகள் அனைத்தையும் சேர்த்து சுமார் 500 பறவை இனங்கள் இங்கு வசிக்கின்றன.இதில் கழுகுகள், மரங்கொத்தி, மீன்கொத்தி, குக்குறுவான் உள்ளிட்ட பறவையினங்களும் அடங்கும்.
மேற்கோள்கள்
பகுப்பு:இந்தியாவிலுள்ள புலிகள் காப்பகங்கள் பகுப்பு:உத்தராகண்டத்திலுள்ள தேசியப் பூங்காக்கள் பகுப்பு:தேராதூன் மாவட்டம் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:பௌரி கர்வால் மாவட்டம் பகுப்பு:இந்திய காட்டுயிர் காப்பகங்கள் பகுப்பு:உத்தராகண்டத்திலுள்ள சுற்றுலாத் தளங்கள்
திண்மம் (இயற்பியல்)
thumb|200px|right|[[சிக்கிமுக்கிக் கல் படிக வடிவில் திண்மம்]] திண்மம் என்பது இயற்பியலின்படி பொருள்களின் இயல்பான நான்கு நிலைகளில் ஒன்றாகும். திண்மப்பொருள் என்பது திடப்பொருள் என்றும் அழைக்கப்படும். திண்மப்பொருள் தனக்கென ஓருருவம் கொண்டது. இப்பொருளில் உள்ள அணுக்கள் ஒன்றுக்கொன்று நிலையான தொடர்பு கொண்டுள்ளன. அதாவது ஓரணுவுக்குப் பக்கத்தில் உள்ள வேறு ஓர் அணு அதன் பக்கத்திலேயே இருக்கும். சூழலின் வெப்பநிலையில் அணுக்கள் அதிர்ந்து கொண்டு இருந்தாலும், அணுக்கள் தங்களுக்கிடையே இருக்கும் தொடர்புகள் மாறுவதில்லை. ஒரு திண்மத்தில் உள்ள அணுக்களுக்கு இடையே உள்ள தொலைவும் ஏறத்தாழ அணுவின் விட்டத்திற்கு ஒப்பிடக்கூடியதாக (ஒப்பருகாக) இருக்கும். ஆனால் ஒரு நீர்மத்திலோ அல்லது ஒரு வளிமத்திலோ அணுக்களுக்கு இடையேயான இடைவெளி அணுவின் விட்டத்தைப் போல பல மடங்காக (பன்னூறு அல்லது பல்லாயிரம் மடங்காக) இருக்கும். ஒரு திண்மத்தில் உள்ள அணுக்கள் எம்முறையில் அமைந்திருக்கின்றன என்பதைப் பொருத்து திண்மங்கள் பலவாறு பகுக்கப்படுகின்றன.
திண்மங்கள் ஒரு குறிப்பிட்ட உயர் வெப்பநிலையில் உருகி நீர்ம நிலையை அடையும். அதே போல நீர்ம நிலையில் உள்ள ஒரு பொருளும் வெப்ப நிலை குறையக் குறைய ஒரு வெப்பநிலையில் திண்மமாய் உறையத்தொடங்கும்.
திண்ம நிலையில் உள்ள பொருள்களின் இயற்பியல் பண்புகளை முறைப்படி அறியும் துறை 1946 வாக்கில் தான் வளர்ச்சியடையத் துவங்கியது. இயற்பியலில் ஏற்பட்ட புரட்சிகரமான குவாண்டம் (குவிண்டம்) கருத்துருக்களை திண்ம நிலையில் உள்ள பொருட்களுக்கு பயன்படுத்த முயற்சிகள் மேற்கொள்ளப்பட்டன. இதன் பயனாய் புது நுண்மின்கருவிகள் கண்டுபிடிக்கப்பட்டன, பொருட்களின் காந்ததன்மை பற்றிய அடிப்படையான பண்புக்ளை அறியத்தொடங்கினர். லேசர் என்னும் சீரொளிக் கருவிகள் புதிதாக உருவாக்கப்பட்டன. குவிண்டம் (குவாண்டம்) கருத்துக்களின் உதவியால் அணுக்களின் அமைப்புகள் எவ்வாறு இயற்பியல் பண்புகளை உருவாக்குகின்றன என்று அறிய முடிந்தது. திண்ம நிலை பற்றிய ஆய்வுகள் மிக விரைவாய் இன்றும் நடந்து வருகின்றன. புதிதாக ஆய்வு செய்யப்பட்டு வரும் நானோ மீட்டர் அளவுத் திண்மங்களும், நானோ மீட்டர் அளவுப் பல்படிகங்களும் மிக விரைவாய் வளர்ந்து வருகின்றது.
நுண்ணியல் பார்வையில் விவரிப்பு
திண்மப் பொருளை உருவாக்கும் அணுக்கள், மூலக்கூறுகள் அல்லது அயனிகள் ஒழுங்கான திரும்பத் திரும்ப வரக்கூடிய அமைப்பில் (அல்லது) ஒழுங்கற்ற முறையில் ஒழுங்கமைக்கப்பட்டிருக்கலாம். திண்மப்பொருள்களின் ஆக்கக்கூறுகள் (அணுக்கள் (அ) மூலக்கூறுகள் (அ) அயனிகள்) ஒழுங்கான முறையில் அமைக்கப்பட்டுள்ள பொருள்கள் படிகங்கள் என அழைக்கப்படுகின்றன. சில நேர்வுகளில், இந்த ஒழுங்கான வரிசையமைப்பு அறுபடாமல் மிகப்பெரிய அளவிற்குத் தொடர முடியும். உதாரணமாக, வைரத்தில் இத்தகைய அமைப்பு காணப்படுவதால் வைரமானது ஒற்றைப் படிகமாக உள்ளது. பார்ப்பதற்கும், கையாள்வதற்கும் எளிதான பெரிய அளவில் இருக்கும் திண்மப் பொருட்கள், அரிதாக ஒற்றைப் படிகத்தால் ஆக்கப்பட்டவையாக இருக்கலாம். அதற்குப் பதிலாக, அதிக எண்ணிக்கையிலான ஒற்றைப் படிகங்களால் உருவாக்கப்பட்டவையே நுண்படிகங்களாக உள்ளன. இவற்றின் அளவு ஒரு சில நானோமீட்டர்களிலிருந்து பல மீட்டர்கள் அளவிற்கு மாறுபடலாம். இத்தகைய பொருட்கள் பல்படிகங்களாக (polycrystals) உள்ளன. ஏறத்தாழ அனைத்து பொதுவான உலோகங்களும் மற்றும் பல பீங்கான் பொருட்களும் பல்படிகங்களாகவே காணப்படுகின்றன.
மற்ற பொருட்களில், அணுக்களின் அமைவிடத்தில் இத்தகைய ஒழுங்கான நீண்ட தொடரமைப்பு காணப்படாது. அத்தகைய திண்மங்கள் சீருறாத் திண்மங்கள் என அழைக்கப்படுகின்றன. உதாரணமாக பாலிஸ்டைரீன் மற்றும் கண்ணாடி இத்தகைய படிக வடிவமற்ற திண்மங்களே. ஒரு திண்மமானது படிக வடித்தைப் பெற்றுள்ளதா அல்லது படிக வடிமற்று உள்ளதா என்பது அத்திண்மத்தின் உருவாக்கத்தில் பங்குபெறும் பொருளின் தன்மையையும் அது உருவான சூழ்நிலையையும் பொறுத்ததாகும். படிப்படியான குளிர்வித்தலின் வழியாக உருவான திண்மங்கள் படிக உருவத்தைப்பெற விழைபவையாகவும், அதிவிரைவாக உறையச் செய்யப்பட்டவை படிக வடிவமற்றவையாக மாறக்கூடியவையாகவும் உள்ளன. இதேபோன்று, படிகத் திண்மத்தால் ஏற்கப்படும் குறிப்பிட்ட படிக அமைப்பானது அந்தப் பொருளைப் பொறுத்தும் அது உருவான விதத்தைப் பொறுத்தும் அமைகிறது.ஒரு பனிக்கட்டி அல்லது ஒரு நாணயம் போன்ற பல பொதுவான பொருட்களில் அந்தப் பொருள் முழுமையும் வேதியியல் தன்மையில் ஒரே சீரானதாக இருக்கும் பொழுது மற்றும் பல பொதுவான பொருட்கள் பலவிதமான வெவ்வேறு பொருட்கள் ஒன்றாக கலந்த கலவையாக உள்ளன. உதாரணமாக, ஒரு பாறையானது எந்த ஒரு குறிப்பிட்ட வேதி இயைபையும் கொண்டிராத பல்வேறு கனிமங்கள் மற்றும் கனிமக்கலவைகள் போன்றவற்றின் தொகுப்பாகவோ அல்லது திரட்டாகவோ இருக்கிறது. மரமானது கரிம லிக்னினின் தளத்தில் செல்லுலோசு இழைகள் முதன்மையாகப் பொதிந்த இயற்கையான கரிமப் பொருளாக உள்ளது.
திண்மங்களின் வகைகள்
திண்மங்களில் அணுக்களுக்கிடையிலான விசையானது பலவிதமான வடிவங்களைப் பெறுகிறது. உதாரணமாக, ஒரு சோடியம் குளோரைடு (சாதாரண உப்பு) படிகமானது அயனிப்பிணைப்பால்  பிணைக்கப்பட்ட சோடியம் மற்றும் குளோரின் அயனிகளால் ஆக்கப்பட்டதாகும். வைரத்தில் அல்லது சிலிக்கானில், அணுக்கள் எதிர்மின்னிகளைப் பகிர்ந்து கொண்டு சகப்பிணைப்புகளை உருவாக்குகின்றன. உலோகங்களில், உலோகப்பிணைப்புகளில் எதிர்மின்னிகள் பங்கிடப்படுகின்றன. சில திண்மங்கள், குறிப்பாக பெரும்பாலான கரிமச் சேர்மங்கள், ஒவ்வொரு மூலக்கூறின் மீதும் உள்ள எதிர்மின்னியின் மின்சுமை முகிலின் முனைவுறு தன்மையால் உருவான வான் டெர் வால்ஸ் விசையினால் பிணைக்கப்பட்டுள்ளன. திண்மங்களின் வகைகளுக்கிடையேயான வேறுபாடுகள் அவற்றின் பிணைப்புகளின் வேறுபாடிகளின் காரணமாக விளைபவையேயாகும். திண்மங்களை பின்வருமாறும் வகைப்படுத்தலாம். அவை,
உலோகங்கள்
உலோகங்கள் கடினமானவையாகவும், அடர்த்தியானவையாகவும், நல்ல மின் கடத்திகளாகவும், வெப்பங்கடத்திகளாகவும் உள்ளன. தனிம வரிசை அட்டவணையில் உள்ள போரான் முதல் பொலோனியம் வரை உள்ள மூலைவிட்டத்திற்கு இடதுபுறமாக உள்ள ஏராளமான தனிமங்கள் உலோகங்களாகும். இரண்டு அல்லது அதற்கு மேற்பட்ட உலோகங்களின் கலவை உலோகக் கலவை எனப்படும்.
கனிமங்கள்
கனிமங்கள் பல்வேறு நிலவியல் நடைமுறைகளின்படி அதிக அழுத்தத்தின் காரணமாக உருவான இயற்கையில் காணப்படும் மூலப்பொருட்களாகும். ஒரு பொருள் உண்மையான கனிமமாக வகைப்படுத்தப்பட வேண்டுமானால் அது படிக அமைப்பையும், முழுவதும் ஒரே சீரான இயற்பியல் பண்புகளைக் கொண்டதாகவும் இருக்க வேண்டும்.. கனிமங்கள் துாய்மையான தனிமங்கள், எளிய உப்புக்கள் மற்றும் சிக்கலான சிலிகேட்டுகள் என பலவிதமான வகைகளில் ஆயிரத்துக்கும் மேற்பட்ட அறியப்பட்ட வடிவங்களில் கிடைக்கின்றன.புவியோட்டுப் பாறைகளில் பெரும்பான்மையாகக் காணப்படும் கனிமங்களாக குவார்ட்சு (படிக வடிவ SiO2), பெல்ட்சுபார், மைகா, குளோரைட்டு, காவோலின், கால்சைட்டு, எபிடோட்டு, ஒலிவைன், ஆகைட்டு, ஆர்ன்ப்ளெண்ட், மாக்னடைட், ஹேமடைட், லிமோனைட் மற்றும் இன்னும் சில அமைகின்றன.
சுட்டாங்கற்கள்
சுட்டாங்கல் திண்மங்கள் பொதுவாக தனிமங்களின் ஆக்சைடுகளாலான கனிமச் சேர்மங்களால் உருவாக்கப்படுகின்றன. இவை, வேதியியல் பண்புகளினடிப்படையில் மந்தத்தன்மை பெற்றனவாகவும், அமில மற்றும் காரத்தன்மையுள்ள சூழல்களில் வேதியியல் அரிமானங்களை எதிர்த்து நிற்பனவாகவும் காணப்படுகின்றன. மேலும் இவை 1000 முதல் 1600 °C வரையிலான உயர் வெப்பநிலைகளைத் தாங்கி நிற்பனவாகவும் காணப்படுகின்றன. ஆக்சைடுகள் அல்லாத நைட்ரைடுகள், போரைடுகள் மற்றும் கார்பைடுகள் போன்ற கனிமப் பொருட்கள் விதிவிலக்குகளில் உள்ளடங்கும்.
குறிப்புகள்
பகுப்பு:இயற்பியல் பகுப்பு:பொருள் அறிவியல் பகுப்பு:பொருள்களின் நிலைகள்
வெசுப்பாசியான்
வெசுப்பாசியான் (Vespasian, 17 நவம்பர் 9 – 23 சூன் 79 ) என்பவர் கிபி 69 முதல் கிபி 79 வரை உரோமைப் பேரரசராக இருந்தவர். நான்கு பேரரசர்களின் ஆண்டில் இவர் நான்காவதும், கடைசியுமான பேரரசர் ஆவார். இவருடன் இவரது வம்சம் பிளாவியன் வம்சம் என அழைக்கப்படுகிறது. இவரின் வம்சம் உரோமைப் பேரரசை 27 ஆண்டுகள் ஆண்டனர்.
வெசுப்பாசியான் குதிரை சவாரி செய்யும் குடும்பம் ஒன்றில் பிறந்தவர். இக்குடும்பம் யூலியோ-குளோடியப் பேரரசர்களின் கீழ் உரோமை செனட்டர் பதவிக்கு உயர்ந்தார்கள். வெசுப்பாசியான் கிபி 51 இல் உரோமை ஆட்சியாளராகப் பதவியில் இருந்தாலும், அவரது படைத்துறை வெற்றிகளே அவரை மேலும் உயர் பதவிகளுக்கு கொண்டு வந்தது. கிபி 43 இல் பிரித்தானியா மீது உரோமர்களின் ஆக்கிரமிப்பின் போது ஒரு படையணிக்கு இவரே தலைமை தாங்கிச் சென்றார். கிபி 66 இல் யூதக் கிளர்ச்சியின் போது யூதேயா மாகாணத்தை தனது கட்டுப்பாட்டுக்குள் கொண்டு வந்தார்.
வெசுப்பாசியான் யூதக் கிளர்ச்சியின் போது எருசலேமை கட்டுப்பாட்டுக்குள் கொண்டு வந்திருந்த போதும், பேரரசர் நீரோ தற்கொலை செய்து கொண்டார். இதனால் உரோமைப் பேரரசு ஓராண்டு காலத்துக்கு உள்நாட்டுப் போரைச் சந்தித்தது. இக்காலப்பகுதி நான்கு பேரரசர்களின் ஆண்டு என அழைக்கப்படுகிறது. கால்பா, ஓத்தோ ஆகியோர் சிறிது காலமே பதவியில் இருந்தனர். கிபி 69 ஏப்ரலில் விட்டேலியசு ஒரே ஆண்டில் மூன்றாவது பேரரசராகப் பதவியேற்றார். உரோமை எகிப்து, யுடேயா ஆகிய மாகாணங்களின் உரோமைப் படையினர் 69 சூலை 1 இல் வெசுப்பாசியானை பேரரசராக அறிவித்தனர். தனது பேரரசுப் பதவிக்காக வெசுப்பாசியான், சிரிய ஆளுநர் மூசியானுசு போன்றோருடன் நெருக்கமானார். தனது மகன் டைட்டசை எருசலேமின் ஆக்கிரமிப்புப் படைகளுக்குத் தலைமை தாங்க அனுமதித்தார். வெசுப்பாசியான் எகிப்தைத் தனது கட்டுப்பாட்டுக்குள் கொண்டு வந்தார். 69 டிசம்பர் 20 அன்று பேரரசர் விட்டேலியது தோல்வியைத் தழுவினார். அடுத்த நாள் 69 டிசம்பர் 21 அன்று வெசுப்பாசியான் பேரரசராக அறிவிக்கப்பட்டார்.
வெசுப்பாசியான் கிபி 79 இல் இறந்ததை அடுத்து, அவரது மூத்த மகன் டைட்டசு பேரரசராக முடி சூடினார்.
மேற்கோள்கள்
பகுப்பு:9 பிறப்புகள் பகுப்பு:79 இறப்புகள் பகுப்பு:உரோமைப் பேரரசர்கள்
அச்சமில்லை அச்சமில்லை
அச்சமில்லை அச்சமில்லை (Achamillai Achamillai) 1984 ஆம் ஆண்டு வெளிவந்த தமிழ்த் திரைப்படமாகும். கே. பாலச்சந்தர் இயக்கத்தில் வெளிவந்த இத்திரைப்படத்தில் ராஜேஷ், சரிதா மற்றும் பலரும் நடித்துள்ளனர்.
பாடல்கள்
இத்திரைப்படத்திற்கு வி. எஸ். நரசிம்மன் இசையமைத்திருந்தார்.
வெளி இணைப்புகள்
பகுப்பு:1984 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:கே. பாலசந்தர் இயக்கிய தமிழ்த் திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:ராஜேஷ் நடித்த திரைப்படங்கள் பகுப்பு:சரிதா நடித்த திரைப்படங்கள் பகுப்பு:வி. எஸ். நரசிம்மன் இசையமைத்த திரைப்படங்கள்
உடற்செல் மிகுமாற்றம்
உடற்செல் மிகுமாற்றம் (Somatic hypermutation; SHM) என்பது நோயெதிர்ப்புத் தொகுதியானது நுண்ணுயிரிகளைப் போன்ற புதிய அயல் மூலகங்களை எதிர்கொள்ள இணக்கமாகும் உயிரணுச் செயற்பாட்டினைக் குறிக்கும். ஈர்ப்பு முதிர்வு (affinity maturation) நிகழ்வின் ஒரு முக்கிய பாகமான உடற்செல் மிகுமாற்றமானது, அயல் எதிர்ப்பிகளை அடையாளம் கண்டுகொள்ளும் "பி-செல்" ஏற்பிகளைப் பலவகைப்பட்டதாக்குகிறது. இதன் மூலம், ஒரு உயிரியின் வாழ்நாளில் ஏற்படும் உடலுக்கு ஊறு ஏற்படுத்தக்கூடிய அச்சுறுத்தல்களுக்கு எதிராக நோயெதிர்ப்புத் தொகுதி போராட வழிவகுக்கிறது. உடற்செல் மிகுமாற்றம், எதிர்ப்பான்களின் மாறுபடு பகுதி மரபணுக்களின், திட்டமிட்ட மரபணு சடுதிமாற்ற நிகழ்வுகளைக் கொண்டுள்ளது. கருவணுவரிசை சடுதிமாற்றத்தைப் (germline mutation) போலல்லாது, உடற்செல் மிகுமாற்றம் தனிப்பட்ட வெள்ளையணுக்களிலேயே ஏற்படுகின்றது. எனவே, இத்தகு மரபணு சடுதி மாற்றங்கள் சந்ததிகளுக்கு செல்வதில்லை. இலக்கற்ற உடற்செல் மிகுமாற்றங்களே "பி-செல்" வடிநீரகப்புற்று உருவாகும் வழிமுறைக்கு காரணமாக இருக்கக்கூடும்.
வெளியிணைப்புகள்
பகுப்பு:உயிரியல் தொடர்பான குறுங்கட்டுரைகள் பகுப்பு:நோய் எதிர்ப்பு முறைமைகள்
பாபரா கெய்ர்ன்குராஸ்
பார்பரா கெய்ர்ன்குராஸ் (Barbara Cairncross, பிறப்பு: நவம்பர் 20 1983), தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர். இவர் 3தேர்வுத் துடுப்பாட்டப் போட்டிகளில் கலந்து கொண்டுள்ளார். 1960/61 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
நந்திவரம் நந்தீசுவரர் கோயில்
நந்திவரம் நந்தீசுவரர் கோயில் காஞ்சிபுரம் மாவட்டத்தில் உள்ள தேவார வைப்புத்தலமாகும்.
அமைவிடம்
தாம்பரம் செங்கல்பட்டு சாலையில் கூடுவாஞ்சேரிக்கு அருகாமையில் உள்ளது.
இறைவன்
இக்கோயிலில் உள்ள இறைவன் நந்தீசுவரர் ஆவார். இறைவி சௌந்தர்யநாயகி ஆவார்.
பிற சன்னதிகள்
திருச்சுற்றில் விநாயகர், வள்ளி தெய்வானை சுப்பிரமணியர் சன்னதிகள் உள்ளன. கோஷ்டத்தில் விநாயகர், தட்சிணாமூர்த்தி, மகாவிஷ்ணு, பிரம்மா உள்ளனர்.
மேற்கோள்கள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்
முகவிப் படிமம்
முகவிப் படிமம் (Agent-based model) என்பது ஒரு கணிப்பொறி மனிதனைப் போல சிந்தித்துச் செயல் பட முடியுமா என்று ஆராயும்  துறையாகும். இந்த முயற்சியில் பயன்படுத்தப்படும் ஒரு கருத்தே முகவிப் படிமம் என்பது. எடுதுக்காட்டாக, சாரையாகச் சென்று இரையைக் கொண்டு வந்து புற்றில் வைக்கும் ஒரு எறும்புக் கூட்டத்தைக் கணிப்பொறித் திரையில் காட்ட வேண்டுமாயின், அதற்கு முதலில் ஒரு செய்நிரல் எழுத வேண்டும். அந்த நிரலி எழுதுவதற்கு முன், எறும்புகள் இரை கொண்டு வந்து வைக்கும் காட்சிக்கு ஒரு படிமம் தேவை. இதைச் செயற்கை அறிவு கொண்டு செய்வதாக இருந்தால், ஒவ்வொரு எறும்பையும் ஒரு முகவியாகப் படிமம் எடுத்துக் கொள்வர். இது போன்ற படிமத்தை முகவிப் படிமம் என்று சொல்லலாம்.
முகவிப் படிமம் என்ற ஆராய்ச்சித் துறையில் பல்வேறு துறைகளில் இருந்து கருத்துக்கள் கொணரப்பட்டு, பின் முகவிகள் உருவாக்கப் படுகின்றன. எடுத்துக் காட்டாக, ஆட்டக் கோட்பாடு, பல்கூட்டு ஒருங்கியம் (complex systems), வெளிப்படல் (emergence), கணினிக் குமுகாயவியல் (computational sociology), பல்-முகவி ஒருங்கியம் (multi-agent systems) மற்றும் படிவளர்ச்சி நிரலாக்கம் (evolutionary programming) போன்ற துறைகளைச் சொல்லலாம்.
வெளி இணைப்புகள்
பகுப்பு:கணினியும் சமூகமும் பகுப்பு:ஆட்டக் கோட்பாடு
காணிக்கூர் ஊராட்சி
காணிக்கூர் ஊராட்சி (Kaanikoor Gram Panchayat), தமிழ்நாட்டின் இராமநாதபுரம் மாவட்டத்தில் உள்ள கடலாடி வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1074 ஆகும். இவர்களில் பெண்கள் 532 பேரும் ஆண்கள் 542 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அரூர் (கேரளம்)
ஆரூர் என்பது கேரளத்தின் ஆலப்புழா மாவட்டத்தில் சேர்த்தல வட்டத்தில் பட்டணக்காடு அருகில் அமைந்துள்ள ஒரு நகரமாகும். .
சான்றுகள்
பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
மேற்கு வர்ஜீனியா
மேற்கு வேர்ஜினியா ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவில் வேர்ஜினியாவுக்கு மேற்கில் அமைந்துள்ளது. இதன் தலைநகரம் சார்ல்ஸ்டன். ஐக்கிய அமெரிக்காவில் 35 ஆவது மாநிலமாக 1863 இல் இணைந்தது,
மேற்கோள்கள்
பகுப்பு:மேற்கு வர்ஜீனியா
கமல் நாத் திவாரி
கமல் நாத் திவாரி (Kamal Nath Tewari)  ஒரு இந்திய அரசியல்வாதி ஆவார். இவர் இந்திய தேசிய காங்கிரசு கட்சியைப் பிரதிநிதித்துவப்படுத்தும் விதமாக இந்திய நாடாளுமன்றத்தின் கீழவைக்கு பீகார் மாநிலத்தின் பேட்டியா பாராளுமன்றத் தொகுதியிலிருந்து அனுப்பப்பட்டார்.
மேற்கோள்கள்
பகுப்பு:இந்திய அரசியல்வாதிகள் தொடர்புடைய குறுங்கட்டுரைகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:1907 பிறப்புகள்
நிர்லெப் கவுர்
நிர்லெப் கவுர் (1927-1987) இந்தியாவின் பஞ்சாபைச் சேர்ந்த அரசியல்வாதி ஆவார். இவர் 4வது மக்களவையில் சங்ரூரை பிரதிநிதித்துவப்படுத்தினார்.
ஆரம்ப கால வாழ்க்கை
கவுர் பாட்டியாலாவில் ஆகத்து 11, 1927-ல் அரச குடும்பத்தில் பிறந்த நிர்லெப் கவுர், சர்தார் கியான் சிங் ராரேவாலாவின் மகள் ஆவார். ராரேவாலா பாட்டியாலா மற்றும் கிழக்கு பஞ்சாப் மாநிலங்களின் முதல் முதலமைச்சர் ஆவார். கவுர் தனது பள்ளிப் படிப்பை லாகூரில் உள்ள திரு இருதய பள்ளியில் பயின்றார்.
பணி
கவுர் 1967 இந்தியப் பொதுத் தேர்தலில் 4வது மக்களவைக்கு அகாலி தளம் - சாந்த் ஃபதே சிங் இடத்தில் போட்டியிட்டார். இவர் இந்தியத் தேசிய காங்கிரசு வேட்பாளரை 98,212 வாக்குகள் வித்தியாசத்தில் தோற்கடித்தார். இவரும், பாட்டியாலாவைச் சேர்ந்த ராஜ்மாதா மொஹிந்தர் கவுரும், மறுசீரமைக்கப்பட்ட பஞ்சாபிலிருந்து இந்திய நாடாளுமன்றத்தில் நுழைந்த முதல் இரண்டு பெண்கள் ஆவர். இவர் முன்பு சுதந்திராக் கட்சியின் செயலாளராகவும், பாட்டியாலாவில் உள்ள மாதா சாஹிப் கவுர் கல்வி நிலையத்தின் தலைவராகவும் இருந்துள்ளார்.
சிரோமணி குருத்வாரா பிரபந்தக் செயற்குழுவின் தலைவர் தேர்தலில் போட்டியிட்டுத் தோல்வியடைந்தாலும் இத்தேர்தலில் போட்டியிட்ட முதல் பெண், கவுர் ஆவார். 1980 பஞ்சாப் சட்டப் பேரவைத் தேர்தலில், இவர் பயல் சட்டமன்றத் தொகுதியில் போட்டியிட்டார். ஆனால் இந்தியத் தேசிய காங்கிரசு கட்சியின் வேட்பாளர் பியாந்த் சிங்கிடம் 2,936 வாக்குகள் வித்தியாசத்தில் தோல்வியடைந்தார்.
மேற்கோள்கள்
பகுப்பு:4வது மக்களவை உறுப்பினர்கள் பகுப்பு:1927 பிறப்புகள்
சென்னை கிறித்துவக் கல்லூரி
சென்னைக் கிறித்தவக் கல்லூரி (Madras Christian College) சென்னையிலுள்ள கலைக்கல்லூரிகளில் ஒன்று. 1837-ஆம் ஆண்டு துவக்கப்பட்ட இக்கல்லூரி ஆசியாவின் பழம்பெரும் கல்லூரிகளில் ஒன்று. தாம்பரத்தில் இக்கல்லூரியின் வளாகம் அமைந்துள்ளது. இது சென்னைப் பல்கலைக்கழகத்துடன் இணைவு பெற்றக் கல்லூரியாகும். இந்தியா டுடே இதழின் கணிப்பின்படி 2007 முதல் இந்தியாவில் உள்ள கல்லூரிகளில் கலை அறிவியல் மற்றும் வணிகவியல் துறைகளில் தலைசிறந்த பத்து கல்லூரிகளில் ஒன்றாக இடம் பெற்றுள்ளது.
சென்னைக் கிருத்துவக் கல்லூரியில் 6 மாணவ மாணவிகள் தங்கும் விடுதி செயல்பட்டு வருகிறது. இக்கல்லூரியில் இவ்விடுதிகளை "இல்லம்" என அழைப்பர். சேலையூர் இல்லம், புனித தோமையார் இல்லம், பிஷப் ஹீபர் இல்லம், மார்ட்டின் இல்லம், மார்கரெட் இல்லம் மற்றும் பார்ன்ஸ் இல்லம் என 6 இல்லங்கள் ஆண்கள் மற்றும் பெண்களுக்கு என தனித் தனியாக இயங்கி வருகிறது.
== பணியாற்றிய தமிழ்ப் பேராசிரியர்கள் ==
மேற்கோள்கள்
பகுப்பு:சென்னையில் உள்ள பல்கலைக்கழகங்களும் கல்லூரிகளும் பகுப்பு:சென்னைப் பல்கலைக்கழக இணைவுக்கல்லூரிகள் பகுப்பு:செங்கல்பட்டு மாவட்டம்
பிரகார்டு வட்டம்
வடிவவியலில் ஒரு முக்கோணத்தின் பிரகார்டு வட்டம் அல்லது ஏழு-புள்ளி வட்டம் (Brocard circle or seven-point circle) என்பது அம் முக்கோணத்தின் சுற்றுவட்ட மையத்தின் வழியாகவும, சமச்சரிவு இடைக்கோடு வழியாகவும் செல்கின்ற வட்டமாகும். இவ்விரு புள்ளிகளையும் இணைக்கும் கோட்டுத்துண்டு பிரகார்டு வட்டத்தின் விட்டமாக இருக்கும். அதாவது இவ்விரு புள்ளிகளை இணைக்கும் கோட்டுத்துண்டின் நடுப்புள்ளியானது பிரகார்டு வட்டத்தின் மையப்புள்ளியாகும்.
முக்கோணத்தின் இரு பிரகார்டு புள்ளிகளும், பிரகார்டு முக்கோணத்தின் மூன்று உச்சிகளும் பிரகார்டு வட்டத்தின் மேலமைகின்றன. பிரகார்டு முக்கோணத்தின் சுற்றுவட்டமாக இவ்வட்டம் உள்ளது. மேலும் இந்த வட்டமும் முதல் லெமாய்ன் வட்டமும் ஒரே மைய வட்டமாகங்களாகும்.
எடுத்துக்கொள்ளப்படும் முக்கோணம் ஒரு சமபக்க முக்கோணமாக இருக்கும் பொழுது அதன் சுற்றுவட்டமையமும் சமச்சரிவு இடைக்கோட்டுச்சந்தியும் ஒரே புள்ளியாக இருக்கும். எனவே சமபக்க முக்கோணத்திற்கு பிரகார்டு வட்டம் ஒரு புள்ளியாக அமைந்து விடும்.
இவ்வட்டத்திற்கு பிரெஞ்சு கணிதவியலாளர் ஹென்றி பிரகார்டின் நினைவாகப் பெயரிடப்பட்டுள்ளது. அவர் இவ்வட்டம் குறித்த ஆய்வுக் கட்டுரையொன்றை 1881 இல் சமர்ப்பித்துள்ளார்.
வெளியிணைப்புகள்
பகுப்பு:முக்கோணத்திற்கு வரையறுக்கப்பட்ட வட்டங்கள்
அய்யன்காளி
thumb|300px|அய்யன் காளி அய்யன் காளி திருவிதாங்கூர் மாகாணத்தில் பட்டியல் சமூகத்தினரின் விடுதலைக்காக பாடுபட்ட தலைவர். இவர் 28 ஆகத்து, 1863ல் திருவிதாங்கூரில் (கேரளா) திருவனந்தபுரத்திலிருந்து 13 கிலோ மீட்டர் தொலைவில் உள்ள வெங்கனூரில், பெருங்காட்டுவிளா என்ற ஊரில் 7 பிள்ளைகளில் ஒன்றாக கூலி விவசாய குடும்பத்தில் அய்யன் என்பவருக்கு மகனாக பிறந்தார் அய்யன்காளி. இளவயதில் கட்டுடலும், அழகும், வலிமையும் நிறைந்தவராகவே வளர்ந்தார். அய்யன்காளி சிறுவனாக இருக்கும் போது தனது குடும்பத்தினரும், உறவினர்களும் உரிமை மறுக்கப்பட்டு அடிமைகளாக நடத்தப்படுவதை உணர்ந்தார். புலையர் சாதியில் பிறந்த அவர்களுக்கு சாலையில் நடக்க அனுமதியில்லை. உடலை மறைக்க நல்ல உடையணிய அனுமதி மறுக்கப்பட்டது. செருப்பு போட அனுமதியில்லை. தலைப்பாகை கட்டக்கூடாது என பல அடக்குமுறைகளை அனுபவித்தனர். பிராமணீய வர்ணாசிரம அடுக்கில் கீழே இருந்ததால் புலையர்களை ஏரில் பூட்டி வயலை உழக் கட்டாயப்படுத்தினர். நாயர்களும், நம்பூதிரிகளும் இவர்களை அடிமைகளாக நடத்தினர். அக்கால கட்டத்தில் பட்டியல் சாதியினர் மீது கல்வி உரிமை மறுப்பு, பொதுத் தெருவில் நடமாடும் சுதந்திரம் இல்லாமை,பெண்கள் மேலாடை அணிய அனுமதிக்கப்படாமை போன்ற கொடுமைகள் நாயர் மற்றும் நம்பூதிரி சாதி மக்களால் நிகழ்த்தப்பட்டது.